બોલિવૂડની ક્વીન કંગના રાણાવતને ફિલ્મોની પસંદગી તેમજ ફેશનની સારી સમજ હોવાની ચર્ચાઓ ચાલતી રહે છે, જોકે કંગનાનું કહેવું છે કે તેને ફેશનમાં આગળ રહેવામાં વધુ લાંબો સમય લાગ્યો નથી. તે ટીનેજર હતી ત્યારથી જ પોતાના લુકમાં નવા નવા ચેન્જિસ કરતી રહેતી. તે કહે છે કે મેં એક નાનકડા ગામથી મારી સફર શરૂ કરી. મને ફેશનની દુનિયામાં આગળ આવવામાં પણ ખૂબ સમય ન લાગ્યો, કેમ કે હું નાની હતી ત્યારથી જ આ બધી બાબતો ગમતી હતી.